Ja, jeg vidste ikke helt, hvordan en sigende overskrift skulle lyde, men her kommer altså mit spørgsmål: Hvis en hest nu eksempelvis er vant til at få 12 kg. tør wrap dagligt vinteren igennem, hvor den kun går på jordfold og ikke indtager græs overhovedet, hvor meget skal man mon så regne med at nedsætte wrappen hvis nu hesten i stedet skal gå på stor græsfold fra morgen til sidst på eftermiddagen? Jeg mener - hvor meget græs vil hesten spise, hvor meget næring er der i græsset om vinteren, hvor meget af wrappen vil græsset erstatte? Folden er stor nok til at den ikke bliver trådt ned, så der vil være græs på den hele vinteren. Jeg er helt klar over, at det helt kommer an på græskvaliteten og wrapkvaliteten osv., men nogen må kunne give et slag på tasken?
mine som normalt har haft meget lidt græs hele året, og som så har fået hø med ud samt fået når de kom ind. nu er jeg så flyttet, og de har fået en stor græsfold med masser af græs, og pt bruger jeg 0 hø. har da tilbudt dem det nogle gange, men de er slet ikke interessert, når der er græs. pt går de dog ude hele døgnet da jeg lige skal have boksene på plads. men min plan går ud på at de ikke får noget med ud, før til vinter, eller når de har meget lidt græs tilbage. Og så får de så kun når de er inde. så jeg regner med at kun bruge det halve af hvad jeg plejer at bruger, når de nu kommer på stald igen mine hestes kostplan består nemlig kun af hø og vitaminer
Min helt uvidenskabelige og personlige viden, siger mig, at det vil dreje sig om en forholdsvis lille reduktion i de værste vintermåneder og de første forårsmåneder afhængigt af vejret, altså ca. fra januar hvor frosten sætter ind, til april hvor græsset begynder at gro. Udover at der ikke er meget næring i græsset, er der vist heller ikke meget struktur i det, så det, man mest får ud af det, er at hesten har noget at fordrive tiden med, når den er på fold. Når jeg har haft mine på græs herhjemme om vinteren, har de i hvert tilfælde taget pænt fra i høet også. Men for virkelig at vide det, kræver det jo en analyse af både græs og wrap.
Jeg har 4 heste på 4 hektar græsfold året rundt. Mine begynder at få hø ud 2 gange om dagen i slutningen af september.  I midt oktober har de wrap hele dagen (er på fold 7-21).  Jeg kan se at de går og nipper meget i græsset men der bliver spist ret meget wrap alligevel, så jeg tror ikke du skal regne med den store reduktion i wrapforbruget.
Vores ponyer går på græs året rundt og selvom det ikke ser ud af meget midt på vinteren, så kan jeg se på deres huld, at de alligevel henter noget energi i græsset. Hvor meget er lidt forskelligt fra hest til hest, men min mest forslugne reducerer jeg med ½ fe pr dag ift hvad hun burde have iflg foderprogrammet.
Der er jo mange faktorer der spiller ind. Som du selv siger, indholdet i græs og wrap/hø. Derudover kommer vejret indover. Bliver det tidligt sne og frost eller lunt med masser af vand? Så du må se tiden an.
skriver, så afhænger det helt af vejret. Denne vinter har vi haft græs konstant, men år med lange frost-perioder fryser græsset væk - især hvis der ikke også ligger sne. Og ligger der meget sne, har de svært ved at få fat i det - og da de samtidig når at indtage en masse sne, ville jeg under alle omstændigheder sørge for at de har adgang til en eller anden form for stråfoder på folden... Dorte